Document ID: 32001R2559

Padomes Regula (EK) Nr. 2559/2001
(2001. gada 17. decembris),
ar ko groza Regulu (EK) Nr. 2505/96, ar ko dažiem lauksaimniecības un rūpniecības ražojumiem atver autonomas Kopienas tarifu kvotas un nosaka to pārvaldības kārtību
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 26. pantu,
ņemot vērā Komisijas priekšlikumu,
tā kā:
(1) Atbilstīgi Regulai (EK) Nr. 2505/96 [1] Padome atvēra Kopienas tarifu kvotas dažiem lauksaimniecības un rūpniecības ražojumiem, kam būtu jāapmierina Kopienas pieprasījums pēc attiecīgiem ražojumiem saskaņā ar vislabvēlīgākajiem nosacījumiem. Tādēļ būtu jāatver Kopienas tarifu kvotas attiecīgiem apjomiem saskaņā ar samazinātām vai nulles nodokļu likmēm, kā arī jāpaaugstina dažas esošās tarifu kvotas, vienlaikus izvairoties no traucējumiem šo ražojumu tirgū.
(2) Kopienas interesēs vairs nav uzturēt spēkā Kopienas tarifu kvotas dažiem ražojumiem, uz kuriem attiecas iepriekšminētā regula, un tādēļ šie ražojumi būtu jāsvītro no minētās regulas I pielikuma tabulas.
(3) Lai ņemtu vērā to grozījumu lielo skaitu, kuri stājas spēkā 2002. gada 1. janvārī, un lai radītu lietotājiem lielāku skaidrību, minētās regulas I pielikuma tabula būtu jāaizstāj ar šīs regulas pielikuma tabulu.
(4) Ņemot vērā šīs regulas nozīmi ekonomikā, būtu jāatgādina steidzamības princips, kas minēts Līgumam par Eiropas Savienību un Eiropas Kopienu dibināšanas līgumiem pievienotā protokola 1.3. punktā attiecībā uz valstu parlamentu nozīmi Eiropas Savienībā.
(5) Tā kā tādēļ būtu jāgroza Regula (EK) Nr. 2505/96,
IR PIEŅĒMUSI ŠO REGULU.
1. pants
Regulas (EK) Nr. 2505/96 I pielikuma tabulu aizstāj ar šīs regulas pielikuma tabulu.
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
To piemēro no 2002. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 17. decembrī

Labels: 3
1
6